QH ฟุ้งยอดจอง 2 โครงการใหม่ชลบุรี-ระยองปิดเฟสแรกใน 2 วันกว่า 200 ลบ.
QH ฟุ้งยอดจอง 2 โครงการใหม่ชลบุรี-ระยองปิดเฟสแรกใน 2 วันกว่า 200 ลบ.
9 ก.ย. 2558

นายชัชชาติ สิทธิพันธุ์ ประธานเจ้าหน้าที่บริหารและกรรมการผู้จัดการ บริษัท ควอลิตี้เฮ้าส์ จำกัด (มหาชน) หรือ QH เปิดเผยว่า การจัดงาน Grand-Opening โครงการ”คาซ่า วิลล์ บ้านบึง 2″และ”คาซ่า วิลล์ ระยอง”เมื่อวันที่ 5-6 กันยายน 2558 ที่ผ่านมา ประสบความสำเร็จตามเป้าหมายด้วยการสร้างยอดขายหลังจากการเปิดขายเพียง 2 วัน รวมกว่า 200 ล้านบาท ปิดเฟสแรกของทั้ง 2 โครงการแล้ว
“จากการศึกษาวิเคราะห์ข้อมูลผู้บริโภค ในจังหวัดชลบุรี และระยอง  พบว่าเป็นกลุ่มเป้าหมายคนรุ่นใหม่  ที่มีกำลังซื้อ ใส่ใจในคุณภาพของสินค้า และคุณภาพชีวิตที่ดี  บริษัทจึงได้กำหนดกลยุทธ์การพัฒนาโครงการที่อยู่อาศัยให้ตอบสนองกลุ่มเป้าหมายดังกล่าว  โดยล่าสุด ได้เปิดตัวโครงการบ้าน 2 ทำเล ได้แก่  คาซ่า วิลล์ บ้านบึง 2  จังหวัดชลบุรี  และคาซ่า วิลล์  ระยอง จังหวัดระยอง”นายชัชชาติ กล่าว